Diari Oficial de la Generalitat Valenciana


Sumari del DOGV 5472, del 16-03-2007 (2007/2174)

Licitació. Programa d'actuació integrada del sector 3 del sòl urbanitzable residencial intensiu del municipi de Losa del Obispo.
--------------------------------------------------------------------------------------------------------------------------------

### Dades del document

Número de DOGV
:   5472

Data del DOGV
:   16-03-2007

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2007/2174


Data del document
:   14-02-2007

Organisme emissor
:   Ajuntament de Losa del Obispo

Tipus de document
:   Anunci

Descriptors 

:   * Losa del Obispo
    * licitació
    * indústria de la construcció
    * contracte d'obres
    * urbanització

El Ple d'este Ajuntament de Losa del Obispo, de data 18 de gener de 2007, va adoptar l'acord d'obertura del procediment i aprovació de les bases particulars del programa d'actuació integrada, per gestió indirecta, del sector 3 del sòl urbanitzable residencial intensiu.  
1. L'entitat local adjudicadora del programa és l'Ajuntament de Losa del Obispo. Adreça postal: plaça Abadía, 1.Codi postal: 46830. País: Espanya. Unitat administrativa: Secretaria. Telèfon: 140953943. Fax: 131250044. Adreça del correu electrònic: txvc@zje.uu.  
2. Les bases generals i les bases particulars reguladores del programa d'actuació integrada es poden obtindre en el Butlletí Oficial de la Província de València número 164, de 12 de juliol de 2006, i número 31, de 6 de febrer de 2007, respectivament.  
3. Les proposicions es podran presentar indistintament en idioma castellà o valencià.  
4. La justificació de la solvència econòmica i financera de l'urbanitzador s'acreditarà pels mitjans següents:  
4.1. La justificació de la solvència econòmica i financera de l'urbanitzador s'acreditarà per un o alguns dels mitjans següents:  
a) Informe d'institucions financeres o, si és procedent, justificant l'existència d'una assegurança d'indemnització per riscos professionals.  
b) Si es tracta de persones jurídiques, presentació dels comptes anuals o extracte d'estos comptes, en el cas en què la publicació d'estos siga obligatòria en la legislació del país on l'aspirant a urbanitzador estiga establit.  
c) Declaració sobre el volum global de negocis i, si és procedent, sobre el volum de negocis relacionat amb el desenvolupament i la promoció d'actuacions semblants que són objecte de concurs, i que correspondran com a màxim als tres últims exercicis.  
4.2. La justificació de la solvència tècnica i professional de l'urbanitzador s'acreditarà pels mitjans següents:  
a) Presentació d'una relació dels programes d'actuació integrada promoguts i gestionats pel concursant.  
b) Indicació de l'equip tècnic, estiga o no integrat en l'estructura organitzativa de l'urbanitzador, que participarà en la gestió del programa d'actuació integrada, i especialment dels responsables del control de qualitat.  
c) Titulacions acadèmiques i professionals del personal de direcció de l'urbanitzador.  
d) Declaració que indique la mitjana anual de personal, amb menció, si és el cas, del grau d'estabilitat pel que fa a l'ocupació i la plantilla del personal directiu durant els tres últims anys.  
e) Declaració del material, instal·lacions i equip tècnic que té l'urbanitzador per al compliment dels seus compromisos.  
f) Declaració de les mesures adoptades per a controlar la qualitat durant el desplegament i execució del programa d'actuació integrada, i que inclourà els mitjans d'estudi i investigació de què dispose.  
g) Declaració de les mesures de gestió mediambiental que el concursant està disposat a aplicar durant el desplegament i execució del programa d'actuació integrada.  
5. Els qui desitgen prendre part en la licitació hauran de presentar al Registre General de l'Ajuntament de la Losa del Obispo, plaça Abadía, 1, en el termini de tres mesos, comptadors des de la data de l'enviament de l'anunci de licitació al Diari Oficial de la Unió Europea (13 de febrer de 2007), i en horari de 09.00 hores a 14.00 hores, de dilluns a divendres, tres sobres, firmats per ells o per la persona que els represente, en els quals s'indicarà, a més de la raó social i la denominació de l'entitat concursant, el títol del concurs, i contindran:  
Sobre u: la documentació exigida per a prendre part en el concurs que acredite la personalitat jurídica, la capacitat, solvència tècnica i econòmica de l'aspirant.   
Sobre dos: la proposició juridicoeconòmica.  
Sobre tres: l'alternativa tècnica presentada en sobre obert.  
Cada un dels sobres haurà de contindre la documentació establida en les bases particulars. Els concursants hauran de sotmetre els documents de l'alternativa tècnica a què fa referència l'article 134 de la Llei Urbanística Valenciana a informació pública pel termini d'un mes.  
6. No s'admeten variants.  
7. Els criteris d'adjudicació al programa seran els següents:  
7.1. Alternativa tècnica.   
1. Compliment dels criteris i objectius urbanístics i territorials relatius a la qualitat tècnica de l'ordenació proposada, de la qualitat arquitectònica, amb vista a una millor qualitat de vida dels habitants i evitar les grans concentracions (article 135.3.a de la LUV). Valoració: 30 punts.  
2. Compliment dels criteris i objectius relatius a la resolució adequada de la integració de l'actuació en el seu entorn, i adequar la intensitat de població i els espais lliures (article 135.3.a de la LUV). Valoració: 8 punts.  
3. Compliment dels criteris i objectius relatius a la qualitat tècnica de les resolucions proposades per a la urbanització (article 135.3.a de la LUV). Valoració: 5 punts.  
4. Compliment dels criteris i objectius relatius a la millor estructuració de dotacions públiques i d'espais lliures en proporció a la densitat de població. Valoració: 4 punts.  
5. Inversió en programes de restauració paisatgística o d'imatge urbana dins de l'àmbit del programa, com a objectius complementaris d'este programa, d'acord amb les directrius establides en els articles 30 a 35 de la Llei 4/2004, de 30 de juny, de la Generalitat, d'Ordenació del Territori i Protecció del Paisatge (article 135.3.d de la LUV). Valoració: 4 punts.  
6. El nombre, el disseny, la ubicació i la qualitat dels habitatges sotmesos a algun règim de protecció que es comprometa a promoure l'urbanitzador. Valoració: 3 punts.  
7. Compromisos addicionals assumits voluntàriament i a càrrec seu per l'urbanitzador. Valoració: 3 punts.  
8. Termini d'execució del programa d'actuació integrada (article 135.3.e de la LUV). Valoració: 1 punt.  
9. Compromís d'edificació simultània a la urbanització dels solars resultants de l'actuació per damunt d'un mínim legalment exigible (article 135.3.f). Valoració: 1 punt.   
10. Mitjans disponibles per al control de la qualitat de cada una de les prestacions que constituïxen l'objecte del programa (article 135.3.b de la LUV). Valoració: 1 punt.  
7.2. Proposició juridicoeconòmica.  
1. Valoració dels terrenys a efectes de fixar el coeficient de canvi per al pagament en espècie i la menor proporció de solars o aprofitament que s'hagen de posar a disposició de l'urbanitzador per mitjà de la reparcel·lació forçosa com a retribució a compte de tercers amb els quals no tinga contracte suficient, i major proporció de terrenys propis o d'associats que hagen de quedar afectes amb garantia real inscrita al Registre de la Propietat en compliment de les obligacions especials d'edificació derivades de l'aprovació del programa. Valoració 26 punts.  
A este efecte s'aportarà detall de la fórmula aplicable per a establir el coeficient de canvi.  
2. Import de la totalitat de les càrregues d'urbanització (IVA inclòs), expressat en euros per metre quadrat d'edificabilitat. Valoració: 10 punts.  
3. Compromisos financers per a l'execució de les obligacions complementàries assumides voluntàriament i a càrrec seu per l'urbanitzador. Valoració: 2 punts.  
4. El cost de redacció i direcció dels projectes tècnics. Es consideren incloses així mateix les despeses derivades de la tramitació o inscripció dels projectes als registres corresponents. Valoració: 1 punt.  
5. El benefici empresarial de l'urbanitzador per la promoció de l'actuació, que en cap cas podrà superar el 10%. Valoració: 1 punt.  
8. Garanties:  
a) Provisional: 35.000,00 Euros.   
b) Definitiva: garantia definitiva, per l'import del 10% del valor de les càrregues d'urbanització, i que s'acreditarà per qualsevol de les formes establides per a la garantia provisional en les bases generals, d'acord amb l'article 140 de la Llei Urbanística Valenciana.  
Les despeses de publicació aniran a càrrec de l'adjudicatari.  
Losa del Obispo, 14 de febrer de 2007.- L'alcalde: Benjamí M. Aparicio Cervera.